**Prijava teme doktorske disertacije**

**na interdisciplinarnem doktorskem študijskem programu STATISTIKA**

1. Doktorand pripravi predlog teme doktorske disertacije po pravilih fakultete, ki je izvajalka modula, in ga najprej pošlje v predhodno soglasje Programskemu svetu Statistika, ki se bo opredelil do njega in doktoranda o svojem stališču tudi obvestil.

2. Predlog teme doktorske disertacije za predhodno mnenje Programskega sveta doktorand pošlje v elektronski obliki na e-naslova: jelena.tomazin@uni-lj.si in ivana.babic@uni-lj.si.

3. Predlog teme zajema:

1. izpolnjen **obrazec za prijavo teme**, ki je dostopen na [spletni strani programa Statistike](https://www.uni-lj.si/studij/doktorski/statistika/pravila-obrazci/obrazci/);
2. **kratko dispozicijo doktorske disertacije**,pripravljeno po pravilih fakultete, izvajalke modula, na katerega je študent vpisan;
3. **kratek življenjepis;**
4. morebitno **bibliografijo** oziroma seznam objavljenih znanstvenih in drugih strokovnih del.

4. Programski svet predlog teme doktoranda obravnava na prvi seji po prejemu predloga. Po prejemu odgovora Programskega sveta študent prijavi temo na fakulteti, izvajalki modula.

5. Fakultete, izvajalke doktorskega študija Statistika imajo sprejeta različna pravila/pravilnike/navodila o rokih in postopkih za prijavo predlogov tem doktorskih disertacij. Ob prijavi teme doktorske disertacije doktorand upošteva pravila tiste fakultete, na kateri bo prijavil temo. Postopek za prijavo, oceno ustreznosti teme, oceno dela ter zagovor doktorske disertacije vodijo fakultete, izvajalke študija. Na fakulteti bo predlog teme najprej obravnavala Komisija za podiplomski/doktorski študij fakultete, nato pa še senat fakultete, na kateri doktorand temo prijavi. Senat fakultete imenuje tudi Komisijo za spremljanje doktorskega študenta. Nato se predvidoma v roku enega meseca razpiše datum doktorskega seminarja, na katerem študent predstavi temo (podrobnejša navodila pridobite na fakulteti). Komisija za spremljanje doktorskega študenta lahko kandidatu po izvedenem seminarju posreduje predloge za njeno izboljšanje in hkrati določi tudi rok za dopolnitev. Komisija pripravi oceno o ustreznosti teme doktorske disertacije in jo pošlje senatu fakultete v potrditev.

7. Fakulteta predlog teme doktorske disertacije po potrditvi na svojem senatu pošlje na UL. O njej bo razpravljala Komisija za doktorski študij Senata UL in po pooblastilu Senata UL sklepala o soglasju k temi.